Qurban Qurbanov acı məğlubiyyətdən danışdı '; // item += '
“Bütün fikrimizi sabahkı oyuna cəmləmişik. Rəqibimiz elə bir komandadır ki, həm ev, həm də səfərdə eyni oyunu göstərməyə çalışır”.
“Ölkə.Az” verir ki, bu sözləri “Qarabağ”ın baş məşqçisi Qurban Qurbanov deyib.
Çempionlar Liqasının II təsnifat mərhələsinin ilk oyununda səfərdə İrlandiya təmsilçisi “Dundalk”la qarşılaşacaq “Qarabağ”ın baş məşqçisi oyundan əvvəl mətbuat konfransı rəqib haqqında ehtiyatlı danışıb:
“Orta xəttdə çox sürətli və təhlükəli futbolçuları var. Başda baş məşqçi olmaqla, bütün komanda olduqca istəklidir. Düzdür, sabah süni örtüklü meydanda oynayacağıq, bu da futbola təsir edir. Təbii örtüklü meydançada oynamaq istərdik, amma hazırda bu haqda fikirləşməyə vaxtımız yoxdur, sabahkı oyuna tam konsantrasiya olmalıyıq. İlk turun ilk oyununda qeydə alınan heç-heçə növbəti mərhələ üçün faydalı olmuşdu, amma bunu sabahkı oyun haqda demək olmaz. Bilirik ki, sabah bizə qarşı tam motivasiya olunmuş bir komandaya qarşı oynayacağıq".
Qeyd edək ki, “Dundalk” - “Qarabağ” matçı sabah Bakı vaxtı ilə saat 22:45-də start götürəcək.
XV Avropa Gənclər Yay Olimpiya Festivalında (EYOF) Azərbaycan daha bir qızıl medal qazanıb.
“Ölkə.Az” xəbər verir ki, güləş yarışlarında Azərbaycan pəhləvanı Cəbrayıl Hacıyev 65 kq çəki dərəcəsində qalib olmaqla komandasına 8-ci qızıl medalı qazandırıb.
Qalib güləşçi finala gedən yolda David Patsinaşvilini (Gürcüstan), Hamza Duhan Dumanı (Türkiyə), yarımfinalda isə Umar Mavlayevi (İsveçrə) məğlub edib. Finaldakı rəqibi, rusiyalı Batırbek Tsxovrebov qarşılaşmanın əvvəlində 4:0 hesabı ilə irəli çıxıb, ancaq möhtəşəm geridönüş edən yerli pəhləvan Cəbrayıl Hacıyev qələbə qazanmaqla fəxri kürsünün ən yüksək pilləsinə qalxıb.
Bu, Azərbaycan komandasının Bakı-2019-da artıq 8-ci qızıl medalıdır.
Qeyd edək ki, bununla da güləş yarışlarına yekun vurulub. Azərbaycan güləşdə 18 idmançı ilə təmsil olunub və bunlardan 16-sı medal qazanıb.
Hazırda Azərbaycanın 8 qızıl, 5 gümüş və 3 bürünc medalı var və medal siyahısında liderdir.